

Nagylóc Község Önkormányzatának

Polgármestere

**Előterjesztés**

Nagylóc Község Önkormányzata Képviselő-testületének

2024. február 15-i ülésére

**A közművelődési alapszolgáltatás megszervezéséhez kapcsolódó 2024. évi szolgáltatási terv jóváhagyásához**

***Tisztelt Képviselő-testület!***

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. szakasz a következő képen rendelkezik:

*„(1) A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.*

*(2) Az éves szolgáltatási terv tartalmazza*

*a) a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését,*

*b) a közösségi tevékenység céljának rövid leírását,*

*c) az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be,*

*d) a közösségi tevékenység rendszerességét vagy tervezett időpontját és a résztvevők tervezett számát, valamint*

*e) a helyi lakosság közösségi tevékenységek megtervezésében, megvalósításában és értékelésében való részvételének módjait.*

*(3) Az éves szolgáltatási terv a helyi lakosság és annak önszerveződő közösségei érdeklődésén, igényein és szükségletein alapul, azt a feladatellátó a helyi lakosság és annak önszerveződő közösségei, valamint - ha az adott településen működik - a Közművelődési Kerekasztal bevonásával készíti elő.*

*(4) A feladatellátó a (3) bekezdésben foglaltak figyelembevételével meghatározza, hogy az adott közművelődési alapszolgáltatáson belül mely szakmai feladatokat milyen módon és mértékben látja el.*

*(5) A feladatellátó az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.*

*(6) Közművelődési intézmény esetében az éves szolgáltatási terv a közművelődési intézmény éves munkatervének részét képezi.”*

A szolgáltatási terv Péter Beáta kulturális ügyintéző segítségével, illetve a Nemzeti Művelődési Intézet Nógrád Megyei Irodájának szakmai iránymutatásával került kidolgozásra a határozat mellékletében szereplő tartalommal.

A fentiek alapján kérem az előterjesztés megtárgyalását és a szükséges határozat megalkotását!

Nagylóc, 2024. február 9.

 dr. Pintérné Szabó Judit

**Nagylóc Község Önkormányzata**

**Képviselő-testületének**

**…../2024. (II.15.) határozata**

**Nagylóc Község Önkormányzatának 2024. évi a közművelődési alapszolgáltatás megszervezéséhez kapcsolódó szolgáltatási tervének jóváhagyásáról**

**(tervezet)**

1.) Nagylóc Község Önkormányzatának Képviselő-testülete az Önkormányzat 2024. évi közművelődési alapszolgáltatás megszervezéséhez kapcsolódó szolgáltatási tervét– a határozat melléklete szerint – elfogadja.

2.) A Képviselő-testület utasítja az alpolgármestert, hogy a záradékkal ellátott szolgáltatási terv közzétételéről gondoskodjon.

Határidő: azonnal

Felelős: dr. Pintérné Szabó Judit alpolgármester